CELEX: 32011D0135
Language: bg
Date: 2011-03-01 00:00:00
Title: 2011/135/ЕС: Решение на Комисията от 1 март 2011 година за удължаване на валидността на Решение 2009/251/ЕО за изискване към държавите-членки да гарантират, че на пазара не се пускат или предлагат продукти, които съдържат биоцида диметилфумарат (нотифицирано под номер C(2011) 1174)  Текст от значение за ЕИП

2.3.2011   
            
            
               BG
            
            
               Официален вестник на Европейския съюз
            
            
               L 57/43
            
         РЕШЕНИЕ НА КОМИСИЯТА
   от 1 март 2011 година
   за удължаване на валидността на Решение 2009/251/ЕО за изискване към държавите-членки да гарантират, че на пазара не се пускат или предлагат продукти, които съдържат биоцида диметилфумарат
   (нотифицирано под номер C(2011) 1174)
   (текст от значение за ЕИП)
   (2011/135/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 13 от нея,
   като има предвид, че:
   
               (1)
            
            
               С Решение 2009/251/ЕО на Комисията (2) се изисква държавите-членки да гарантират, че на пазара не се пускат или предлагат продукти, които съдържат биоцида диметилфумарат (DMF).
            
         
               (2)
            
            
               Решение 2009/251/ЕО беше прието в съответствие с разпоредбите на член 13 от Директива 2001/95/ЕО, който ограничава валидността на решението за период, не по-дълъг от една година, но допуска тя да бъде потвърждавана за допълнителни периоди, никой от които не може да надвишава една година.
            
         
               (3)
            
            
               Валидността на Решение 2009/251/ЕО беше удължена с Решение 2010/153/ЕС на Комисията (3) за допълнителен период от една година. С оглед на натрупания до момента опит и липсата на постоянна мярка, отнасяща се до потребителски продукти, съдържащи DMF, е необходимо да се удължи валидността на Решение 2009/251/ЕО с допълнителни 12 месеца.
            
         
               (4)
            
            
               Решение 2009/251/ЕО следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на комитета, създаден съгласно член 15 от Директива 2001/95/ЕО,
            
         ПРИЕ НАСТОЯЩОТО РЕШЕНИЕ:
   Член 1
   Член 4 от Решение 2009/251/ЕО се заменя със следното:
   
      „Член 4
      Срок на прилагане
      Настоящото решение се прилага до 15 март 2012 г.“
   
   Член 2
   Държавите-членки вземат необходимите мерки, за да се съобразят с настоящото решение, най-късно до 15 март 2011 г. и публикуват тези мерки. Те незабавно информират Комисията за това.
   Член 3
   Адресати на настоящото решение са държавите-членки.
   
      Съставено в Брюксел на 1 март 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 11, 15.1.2002 г., стр. 4.
   
      (2)  ОВ L 74, 20.3.2009 г., стр. 32.
   
      (3)  ОВ L 63, 12.3.2010 г., стр. 21.